สิวหนุ่ม
โดย...ทีมข่าวการเงินโพสต์ทูเดย์
6 ก.ค. 2559

โดย...ทีมข่าวการเงินโพสต์ทูเดย์ 
ขึ้นเป็นผู้บริหารหน่วยงานของรัฐที่หนุ่มมาก สำหรับ เอกนิตินิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.)
ตอนอยู่สำนักงานเศรษฐกิจการคลัง (สศค.) แม้งานจะมาก แต่ก็มีวันจับ เพราะตัวเลขข้อมูลด้านเศรษฐกิจดิ้นไปไหนไม่ได้
แต่พอมาจับงานรัฐวิสาหกิจที่อยู่ภายใต้การดูแล 50 กว่าแห่งเท่านั้นแหละ เอกนิติ ก็แทบไม่ได้หลับไม่ได้นอน กลางวันต้องประชุม ตกกลางคืนก็ต้องหอบเอาเอกสารไปเซ็น ไม่งั้นเอกสารกองท่วมหัว
ขยันปานนั้น ยังมีพนักงานรัฐวิสาหกิจบางแห่งมารอกดดันแต่เช้า เพื่อรอลายเซ็นของ เอกนิติ อนุมัติให้จ่ายโบนัส
ช่วงนี้ถ้าเห็นหน้าอ่อนๆ ของ เอกนิติ มีสิวขึ้นล่ะก็ อย่าแปลกใจ
ได้มาเพราะงานหนักแท้ๆ เลย